172+Задача+3

 Драган Кузманоски 172 2013/2014   

  ** 1. ИКТ во образование - Јас како корисник **
 * Од моја гледна страна како студент мојот факултет има недоволно интегриран систем и недоволна административна улога во ИКТ. Позитивната страна на сајтот се годишната објава за испитите и некои поважни соопштенија, но недоволно за целосна интеграција и помош за студентите, од типот на нецелосна покриеност на сите предмети, како и немање на систем за електронско пријавување на испити и уплата.
 * Главни приоритетни надградби кои јас би ги интегрирал е надградба на постоечкиот систем, при што на секој професор би му дал пристап до одреден негов дел од сајтот за измени (едитирање), а не како досега целиот сајт да зависи од еден или двајца луѓе, со што ажурирањето на податоците би било многу побрзо и независно. Исто така на постоечкиот сајт би интегрирал систем за електронски упис на семестри притоа со електронска уплата.

2. ИКТ во образование - Јас како посматрач

 * Доколку јас би бил некој хакер или криминалец, би ја злоупотребил електронската уплата на семестри и испити, при што би поврзал моја сметка на сајтот така што уплатите би иделе на мое конто. Исто така би ги хакирал професорските соопштенија и резултати од испити при што би ставал нови резултати со различни оценки од првичните.

3. ИКТ во образование - Јас како ИКТ експерт

 * Главни сигурносни проблеми со новите надградувања би била злоупотребата на системот за уплата за полагање на испити и упис на семестри при што би можело да се одлеваат финансиски средства на други сметки наместо во факултетскиот буџет, а исто така би направило хаос во прегледноста на уплатата на студентите.
 * Уплатата би се заштитила со зголемување на безбедноста на сајтот со криптирање, како и со давање на посебен идентификационен код на секој студент при упис. Додека другата моја препорака за надградување односно секој професор да има пристап до свој дел од сајтот за едитирање, мое мислење е дека би ја намалило можноста за злоупотреба бидејќи системот би бил интегриран од повеќе делови, така што доколку некој се обиде да злоупотрби нешто, тоа би го направил само во еден дел или кај еден професор, а не на цел сајт.

Дома